31996R0770
L 104/13
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 770/96 НА КОМИСИЯТА
от 26 април 1996 година
за изменение на Регламент (ЕИО) № 3002/92 относно определяне на общи подробни правила за проверка на употребата и/или предназначението на продукти, които произхождат от интервенционните запаси
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 136/66 на Съвета от 22 септември 1966 г. относно създаването на обща организация на пазара на масла и мазнини (1), последно изменен с Регламент (ЕО) № 3290/94 (2), и по-специално членове 12, параграф 4 и 26, параграф 3 от него, както и съотвнетните разпоредби на останалите регламенти уреждащи общата организация на пазара на селскостопански продукти;
като има предвид, че Регламент (ЕИО) № 3002/92 на Комисията (3), изменен за последно с Регламент (ЕО) № 1938/93 (4), определя правилник, в частност за освобождаване на обезпечение гарантиращо надлежната употреба и/или направление на продукти срещу намеса;
като има предвид, че по реда на член 8, параграф 1 от Регламент (ЕИО) № 729/70 на Съвета (5) от 21 април 1970 г. за финансиране на общата селскостопанска политика, изменен за последно с Регламент (ЕО) № 1287/95 (6), държавите-членки са задължени да приемат необходимите мерки по възстановяване на суми изгубени в резултат на нарушения на действащото си законодателство, разпоредби или административни мерки;
като има предвид, че за да се гарантира еднакъв подход при достигане до пазара и се избегне вмесване на складови наличности на намалени цени и сродни схеми, които осигуряват отпускане на помощ, в частност обратно изплащани суми при износ, за да се гарантира равнопоставеността на стопанските субекти в държавите-членки и да се улесни възстановяването на неправомерно отпуснати икономически облекчения, е пригодно да се разпореди заплащането на сума равна на сумата на неправомерно освободено митническо обезпечение;
като има предвид, че мерките, установени с настоящия регламент, са съобразни със становищата на съответните управителни комитети,
ПРИЕ НАСТОЯЩИЯ РЕГЛАМЕНТ:
Член 1
В Регламент (ЕИО) № 3002/92 се вмъква следният член:
„Член 5a
1. Когато след освобождаване на целия или частичен размер на митническото обезпечение по реда на член 5 се установи, че изцяло или част от въпросните продукти, не са били употребени по предназначение и/или не са достигнали до определеното си направление, компетентните органи на държавата-членка, където обезпечението е освободено, задължават по реда на член 8, параграф 1 от Регламент (ЕИО) № 729/70, съответния стопански субект да заплати сума равна на обезпечението, което би се усвоило от митническите органи, ако промяната е била отчетена надлежно преди възстановяване на обезпечението. Сумата се увеличава от лихва изчислена от датата на освобождаване на обезпечението до датата, предшестваща плащането.
Получаване от страна на компетентните органи на сумата упомената в предната алинея се счита за възстановяване на неправомерно отпуснато икономическо облекчение.
2. Плащането се извършва в срок от 30 (тридесет) дни, считано от датата на получаване на искането за плащане.
Когато плащането не се извърши в предвидения за това срок, държавата-членка има право да разпореди вместо чрез плащане, въпросната сума да бъде удържана от последващи плащания на въпросния стопански субект.
3. Лихвеният процент се изчислява съобразно действащото национално законодателство, но не може да е по-нисък от предвидения по закон лихвен процент по държавни вземания.
Не се събира лихва, освен когато няма определена сума за неправомерна печалба в държавата-членка, когато освобождаването на обезпечението се дължи на грешка от страна на компетентните органи.
4. Държавите-членки имат право да се въздържат от плащане по реда на параграф 1, когато сумата не надвишава 60 ECU, когато националното законодателство урежда подобни случаи.
5. Събираните суми по реда на параграф 1 се плащат на изплащащата ги агенция, която ги приспада от разходите на Европейския фонд за ориентиране и гарантиране на земеделието (ФЕОГА), спазвайки разпоредбите на член 7 от Регламент (ЕИО) № 595/91 на Съвета (7).
Член 2
Настоящият регламент влиза в сила на седмият ден след публикуването му в Официален вестник на Европейските общности.
Той се прилага за всички митнически обезпечения, представени на или след тази дата.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 април 1995 година.